Document ID: /roh_data/filtered/fineweb-2-filterrobots_roh.jsonl.gz/18937

La Chadaina da Fortuna organisescha ils 22 d’october in di da rimnada en connex cun la pandemia da corona. Cun ils daners rimnads vul l’organisaziun d’agid sustegnair umans en l'entir mund che pateschan ferm da crisas existentas ch’èn anc s’intensivadas pervi da corona.
Nus pudain be surmuntar la crisa da corona sche nossa solidaritad na fraina betg al cunfin.
La crisa da corona tutgia cunzunt ils pli flaivels e rinforzia problems sco paupradad ed inegualitad, scriva la Chadaina da Fortuna.
Per la Svizra ha ella rimna dapi il mars passa 42 milliuns francs. Questa summa ha ella investì en projects d’agid che sustegnian persunas en Svizra.